Mara milquta minn karozza f'San Ġwann Illum, għall-ħabta tan-12:25 p.m, il-Pulizija ġiet infurmata b'inċident fi Triq Tas Sliema, San Ġwann. L-ewwel investigazzjonijiet juru li mara ta' 40 sena li tirrisjedi San Pawl il-Baħar, sfat milquta minn vettura ta' tip Fiat misjuqa minn Taljan ta' 32 sena li jgħix San Ġwann. Il-mara ngħatat l-assistenza minn tim mediku u ttieħdet l-Isptar Mater Dei. Aktar tard hija ġiet iċċertifikata li qed issofri minn ġrieħi gravi. L-investigazzjonijiet tal-Pulizija għadhom għaddejjin.